Яңы комплекс составына 555 квадрат метрҙан ашыу майҙан менән спорт залы инә. Бында мини-футбол, баскетбол, волейбол, бадминтон күнекмәләре үтәсәк. Дөйөм физик әҙерлек һәм аэробика өсөн 223 квадрат метрлыҡ тренажер залы ҡаралған. Комплекста шулай уҡ ярҙамсы биналар урынлашҡан: гардероб менән вестибюль, кейенеп-сисенеү, душ, инвентарь, тренерҙар бүлмәләре һәм башҡалар. Эргәләге территория төҙөкләндерелгән, волейбол майҙансығы һәм автомашиналар ҡуйыу урыны ла ҡаралған. Дөйөм алғанда, комплексҡа тәүлегенә 176 кеше йөрөй ала.